cyanic-selkie/wikianc huggingface dataset:
ანა ჩლუმსკი
2006 – დღემდე
ჩლუმსკი გამოჩნდა მერი კალვინის როლში Law & Order- ის მე -17 სეზონში. 2007 წლის მარტში იგი გამოჩნდა 30 როკის ეპიზოდში " The Fighting Irish ", როგორც ლიზ ლემლერი. ის ასევე იყო ოთხ ეპიზოდში ABC-ს დრამაში Cupid 2009 წელს, იმავე წელს, მან ითამაშა 12 Men of Christmas-ში.
2009 წელს იგი გამოჩნდა Armando Iannucc i-ის პოლიტიკურ სატირაში The Loop. 2012 წლიდან ჩლუმსკი თამაშობს ემი ბრუკჰაიმერს, ჯულია ლუი-დრეიფუსის პერსონაჟის თანაშემწეს HBO- ს ''Veep- ში. Veep- ში შესრულებული როლის გარდა, ჩლუმსკი მრავალჯერ გამოჩნდა სერიალებში 2011 - 2013 წლებში, მათ შორის White Collar.''
2019 წლის ოქტომბერში ჩლუმსკიმ მთავარ როლში მიიღო მონაწილეობა, ჯულია გარნერთან ერთად შონდა რაიმსის ნეტფლიქსის დრამატულ მინისერიალში "ანას გამოგონება”.
პირადი ცხოვრება
2007 წლის ოქტომბერში ჩლუმსკიმ გამოაცხადა ნიშნობა შონ სოსთან. ის მას შეხვდა სტუდენტობის დროს ჩიკაგოს უნივერსიტეტში 2000 წელს. ისინი დაქორწინდნენ, 8 მარტს, 2008 წელს ნიუ-იორკში და გყავთ ორი ქალიშვილი.
სქოლიო
კატეგორია:ამერიკელი მსახიობები კატეგორია:დაბადებული 3 დეკემბერი კატეგორია:დაბადებული 1980 კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:ამერიკელი ქალი კინომსახიობები კატეგორია:ამერიკელი ქალი თეატრის მსახიობები კატეგორია:ამერიკელი ტელემსახიობი ქალები კატეგორია:ჩიკაგოს უნივერსიტეტის კურსდამთავრებულები
ზოია (ბიზანტია)
ზოია (Ζωή; დ. 978 — გ. ივნისი, 1050) — ბიზანტიის იმპერატორი. მაკედონელთა დინასტიის წარმომადგენელი. სახელმწიფოს მართავდა დასთან, თეოდორასთან ერთად 1028 და 1042 წელს, ასევე იყო იმპერატორთა მთელი სერიის თანამმართველი დაწყებული რომანოზ III-დან დამთავრებული კონსტანტინე IX-ით.
ბუჩუმენი (სადგური)
ბუჩუმენი (Buciumeni, staţie c. f.) — სოფელი მოლდოვაში, უნგენის რაიონში. მდებარეობს ზღვის დონიდან 48 მეტრზე. 2004 წლის მონაცემებით, მოსახლეობა 343 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
ვიტერბო (კალდასი)
ვიტერბო (Viterbo) — ქალაქი და მუნიციპალიტეტი კოლუმბიაში, კალდასის დეპარტამენტში.
2005 წლის მონაცემებით, მოსახლეობა 12.934 ადამიანს შეადგენდა. ფართობი 110.9 კმ²-ია.
პარნაიბა
პარნაიბა (Parnaíba) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 5 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-პიაუიენსის შემადგენლობაში.
2010 წლის მონაცემებით, მოსახლეობა 145 705 ადამიანს შეადგენდა, მოსახლეობის სიმჭიდროვე 334.51 კმ²-ზე. ფართობი 435 573 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
გალფის პროვინცია
პროვინციის რელიეფს, მის აღმოსავლეთ ნაწილში ძირითადად შეადგენენ მთები და გორაკები. ცენტრალურ ნაწილში რელიეფი ზღვის დონიდან სულ აწეულია მხოლოდ რამდენიმე ათეული მეტრით.
ბენასალი
ბენასალი (Benasal, Benassal) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მაესტრასგოს კომარკის შემადგენლობაში. ფართობი — 79,58 კმ². მოსახლეობა — 1063 კაცი (2020 წ.).
სქოლიო
კატეგორია:კასტელიონის მუნიციპალიტეტები
ჰომეოსტაზი
მინი|[[ცივსისხლიანი ცხოველები|ცივსისხლიანი ტარანტულისა და თბილსისხლიანი ადამიანის თერმული სურათი]] ჰომეოსტაზი (ბერძ. homoios - მსგავსი და statis - უძრაობა)— ადამიანის, ცხოველთა და მცენარეთა ორგანიზმის შინაგანი გარემოს შედგენილობისა და ფიზიკურ-ქიმიური თვისებების შედარებითი დინამიკური მუდმივობა და ძირითადი ფიზიოლოგიური ფუნქციების მედეგობა.
ჰომეოსტაზი გულისხმობს ადამიანის, ძუძუმწოვრებისა და ფრინველების სხეულის ტემპერატურის, სისხლისა და ქსოვილთა სითხის, ოსმოსური წნევის, მათში Na, K, Ca, P-ის, ცილების, შაქრის შემცველობის, წყალბადიონთა კონცენტრაციის და სხვ. მუდმივობის შენარჩუნებას. ადამიანისა და უმაღლეს ცხოველთა ყველაზე სრულყოფილი ჰომეოსტაზური მექანიზმია თერმორეგულაცია. ჰომეოსტაზის შენარჩუნებაში დიდი როლი განეკუთვნება ნერვულ და ენდოკრინულ სისტემას.
მცენარეების ჰომეოსტაზის მაგალითია წყლით მომარაგების მუდმივობის შენარჩუნება ფოთლების ბაგეების გახსნისა და ჩაკეტვის გზით. ჰომეოსტაზის ცნებას იყენებენ აგრეთვე ორგანიზმთა თანასაზოგადოების მიმართ, მაგ; ჰომეოსტაზს უწოდებენ ბიოცენოზში ინდივიდების შემადგენლობისა დარაოდენობის მუდმივობას.
ლიტერატურა
კატეგორია:ჰომეოსტაზი კატეგორია:კიბერნეტიკა კატეგორია:ფიზიოლოგია კატეგორია:ფიზიოლოგიური პროცესები
ოთარ გურგენიძე
ოთარ სოფრომის ძე გურგენიძე (დ. 3 ოქტომბერი, 1928, თბილისი, — გ. 21 აპრილი, 2007, იქვე) — ქართველი კინორეჟისორი, საქართველოს ხელოვნების დამსახურებული მოღვაწე (1979).
დაამთავრა თბილისის სახელმწიფო თეატრალური ინსტიტუტის სარეჟისორო ფაკულტეტის სარეჟისორო ფაკულტეტი (1955). სტუდია „მემატიანეში“ გადაღებული აქვს სამეცნიერო–პოპულარული და დოკუმენტური ფილმები: „სეინერები ზღვაში გადიან“ (1961), „დაუმთავრებელი დღიური“ (1962, ბ. კრეფსთან ერთად), „ალვანელი მეცხვარეები“ (1964), „ვარძია“ (1967), „კლდის ვეფხვი“ (1968), „სანდრო ახმეტელი“ (1969), „ქართული ჭიდაობა“ (1971; საპატიო დიპლომი კორტინა-დ’ამპეცოში სპორტ. ფილმების XXVIII საერთაშორისო კინოფესტივალზე, 1972), „მონოლოგები პროფესიაზე“ (1974), „საგარეჯოელი ფალავანი“ (1974), „შემოქმედების სიმფონია“ (1975), „სერგო ქობულაძე“ (1977), „სულხან ცინცაძე“ (1979), „თავკაცი“ (1980), „ენგურის ეპოპეა“ (1982; სახელმწიფო პრემია „ხუთწლედის მატიანე“, 1982), „მეორე შტურმი“ (1985), „ქალის პორტრეტი“ (1987) და სხვ.
ლიტერატურა
კატეგორია:დაბადებული 3 ოქტომბერი კატეგორია:დაბადებული 1928 კატეგორია:გარდაცვლილი 21 აპრილი კატეგორია:გარდაცვლილი 2007 კატეგორია:თბილისში დაბადებულები კატეგორია:ქართველი კინორეჟისორები კატეგორია:საქართველოს სსრ-ის ხელოვნების დამსახურებული მოღვაწეები
კარმენ ვილიალობოსი
ბიოგრაფია
იორლეი კარმენ ვილიალობოს ბარიოსი დაიბადა კოლუმბიაში. ჰყავს ძმა, რომელიც მასზე უმცროსია. კარმენი 18 წლიდან პოპულარობით სარგებლობდა. 2005 წელს მან ხელი მოაწერა კონტრაქტს ტელემუნდოსთან. მისი პირველი დებიუტი იყო სერიალი „უმკერდოდ სამოთხე არ არსებობს“.
კარმენმა კარიერა 1999 წელს დაიწყო. 2010-2011 წლებში მან მონაწილეობა მიიღო სერიალში „თვალი თვალის წილ“, სადაც პარტნიორობა გაბი ესპინოს გაუწია. 2011 წელს მონაწილეობა მიიღო სერიალში „ჩემი გული მოითხოვს... ლოლა ვოლკანს“, საიდანაც იგი ფართო მაყურებელმა გაიცნო. 2013-2014 წლებში მთავარი როლი მიიღო ტელემუნდოსსერიალში „ცათა მბრძანებელი“. სერიალის გადაღება 2013 წელს დაიწყო. კარმენმა 2008 წელს სერიალის გადაღებების დროს სებასტიან კაისედო გაიცნო; მათ მთავარი როლი მიიღეს ტელემუნდოს ორ სერიალში.
კარმენ ვილიალობოსი კოლუმბიაში ერთ-ერთი ყველაზე წარმატებული მსახიობი და მოდელია. იგი 2009 წელს შევიდა 50 ყველაზე ლამაზ ადამიანთა სიაში. მონაწილეობა აქვს მიღებული ტელემუნდოს სხვა ტელენოველებში.
2008 წელს კარმენმა სერიალ „უმკერდოდ სამოთხე არ არსებობს“ გადაღებებზე გაიცნო ცნობილი მსახიობი სებასტიან კაისედო. 2009 წელს სერიალ „მდიდარი მშობლები საბრალო ბავშვები“-ს გადაღებებზე ისინი ერთმანეთს დაუახლოვდნენ და მალევე გამოაცხადეს, რომ 2008 წლიდან მოყოლებული დღემდე ერთად არიან.
რესურსები ინტერნეტში
კატეგორია:კოლუმბიელი მსახიობები კატეგორია:დაბადებული 1983 კატეგორია:დაბადებული 13 ივლისი
ნეფერკარა I
მინიატიურა|ნეფერკარას კარტუშის სახელი ნეფერკარა I — ძველი ეგვიპტის ფარაონი II დინასტიიდან. მისი მმართველობის ზუსტი ხანგრძლივობა უცნობია. ისტორიკოს მანეთონის მიხედვით კი იგი მეფობდა 25 წელი. მისი სახელი მოხსენიებულია საქარის სიაში. ტურინის პაპირუსის მიხედვით კი მას ეწოდება ააკა-ნეფერკა. მანეთონი კი მის სახელს ბერძნულ ელფერს სძენს და ნეფერხერესს უწოდებს.
სქოლიო
კატეგორია:ეგვიპტის მეორე დინასტიის ფარაონები
პიტანგა (პარანა)
პიტანგა (Pitanga) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 952 მეტრზე. მიეკუთვნება სამხრეთ-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ პიტანგის შემადგენლობაში.
2010 წლის მონაცემებით, მოსახლეობა 32 638 ადამიანს შეადგენდა, მოსახლეობის სიმჭიდროვე 19.62 კმ²-ზე. ფართობი 1 663 747 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ასლან ბარციცი
ასლან ჩაჩურბეის ძე ბარციცი (Аслан Чачурбеи-иԥа Барцыц; დ. 22 მაისი, 1965, ფსირცხა, აფხაზეთის ასსრ, საქართველოს სსრ, სსრკ) — აფხაზი პოლიტიკოსი. 2019 წლის აფხაზეთის ე. წ. საპრეზიდენტო არჩევნების დროს იყო პრეზიდენტობის კანდიდატ რაულ ხაჯიმბას პრემიერ-მინისტრობის კანდიდატი. პირველ ტურში ხაჯიმბამ 20 551 (24,83%) მიიღო, მეორე ტურში კი გაიმარჯვა 39 793 (47,39%) ხმით. არის აფხაზეთის ეკონომიკური განვითარების პარტიის პოლიტიკური საბჭოს წევრი.
რესურსები ინტერნეტში
კატეგორია:დაბადებული 22 მაისი კატეგორია:დაბადებული 1965 კატეგორია:აფხაზი პოლიტიკოსები ასლან
კრისტინა ლოთარინგიელი
ადრეული ცხოვრება და წარმომავლობა
კრისტინა დაიბადა 1565 წლის 16 აგვისტოს, ლოთარინგიის საჰერცოგოს დედაქალაქ ნანტში. იგი იყო ლოთარინგიის ჰერცოგ შარლ III-ისა და მისი მეუღლის, საფრანგეთის პრინცესა კლაუდია ვალუას მეორე შვილი და პირველი ქალიშვილი.
დედის მხრიდან მისი პაპა-ბებია იყვნენ საფრანგეთის მეფე ანრი II და დედოფალი ეკატერინე მედიჩი. ამავე ხაზით მისი ბიძები საფრანგეთის მეფე ფრანსუა II, შარლ IX და ანრი III, ხოლო დეიდები ესპანეთის დედოფალი ელიზაბეტ ვალუა და ნავარის დედოფალი მარგარიტა ვალუები იყვნენ. მამის მხრიდან მისი პაპა-ბებია იყვნენ ლოთარინგიის ჰერცოგი ფრანსუა I და მისი ცოლი, კრისტინა დანიელი (ვის პატივსაცემადაც დაარქვეს სახელი და რომელსაც თავისი ბებიის, დანიის დედოფალ კრისტინა საქსონიელის პატივსაცემად ერქვა სახელი), რომელიც თავის მხრივ დანიის, ნორვეგიისა და შვედეთის მეფე კრისტიან II-ისა და დედოფალ იზაბელა ავსტრიელის ქალიშვილი იყო. ამრიგად კრისტინას დიდ ბებიად ერგებოდა ესპანეთის გამაერთიანებელი დედოფალი ისაბელ კასტილიელი.
ამგვარი დიდი წარმომავლობის გამო, იგი ევროპის ერთ-ერთი ყველაზე სასურველი საპატარძლო იყო. ამის გამო, იგი ბავშვობიდანვე იღებდა საუკეთესო განათლებას, ასევე სწავლობდა რამდენიმე უცხო ენას.
როდესაც კრისტინა ათი წლის იყო, 1575 წელს, დედამისი, კლაუდია ვალუა 28 წლის ასაკში გადაჰყვა მეცხრე მშობიარობას. ამის შემდეგ მამამისი მეორედ აღარ დაქორწინებულა.
ტოსკანის დიდი ჰერცოგინია
1587 წელს, უძეოდ გარდაიცვალა ტოსკანის დიდი ჰერცოგი ფრანჩესკო I მედიჩი, რის გამოც, ტახტზე მისი ძმა, ფერდინანდო I ავიდა, რომელიც მალევე შეუდგა საცოლის ძიებას. მან თავის საცოლედ კრისტინა ლოთარინგიელი შეარჩია. აღსანიშნავია, რომ ფერნანდოს მამა, კოზიმო I და კრისტინას ბებია, ეკატერინე მედიჩი ღვიძლი ბიძაშვილები იყვნენ. ფერდინანდოს ამ არჩევანზე დიდი გავლენა სწორედ ეკატერინემ მოახდინა, რადგან დიდი ჰერცოგი საცოლეს ესპანეთში უფრო ეძებდა, რადგან სურდა ესპანელ პრინცესაზე ქორწინებით შეემსუბუქებინა ის მძიმე ტვირთი, რაც ტოსკანის ესპანეთის ვასლად გახდომას ახლდა.
1589 წლის 3 მაისს, ფლორენციის საკათედრო ტაძარში შედგა კრისტინასა და ფერდინანდო I-ის ქორწინება. მათ ჯვარი თავად პაპმა დასწერათ, რის გამოც ქორწინებას არაერთი ევროპელი მონარქი და დელეგატი ესწრებოდა. ჯვრისწერას ფლორენციაში დიდი გასართობი ღონისძიება მოჰყვა. ამ დროს გაიმართა ბანკეტი, ბურთით თამაშობები, დაიდგა კომედიები და მუსიკალური წარმოდგენები. განსაკუთრებულად მაღალი წრის სტუმრებისათვის, მეტად დახვეწილი ბანკეტი გაიმართა პიტის სამეფო სასახლეში. სასახლის ეზოში გაიმართა იმიტირებული საზღვაო ბრძოლაც. დღევანდელ ვალუტაში გადაყვანით, ეს ქორწილი დაახლოებით თხუთმეტი მილიონი დოლარი დაჯდა. თავად კრისტინას მზითვში 600,000 დუკატი და 50,000 ფლორინი გაატანეს. ამას გარდა, საქორწინო საჩუქრის სახით, ეკატერინე მედიჩიმ თავის მფლობელობაში მყოფი ურბინოს საჰერცოგო უანდერძათ.
კრისტინასა და ფერდინანდოს ბედნიერი ქორწინება ჰქონდათ, რომელშიც მან ცხრა ბავშვი გააჩინა, აქედან ოთხი ვაჟი და ხუთი გოგონა. როგორც ცნობილია, კრისტინა ტოსკანაში მფარველობდა ხელოვნებასა და მეცნიერებას, მასვე მიეწერება გალილეო გალილეის სამეცნიერო წამოწყების დაფინანსება.
ტოსკანის რეგენტი
1609 წელს, ფერდინანდო I-ის გარდაცვალების შემდეგ, დიდი ჰერცოგი მისი და კრისტინას უფროსი ვაჟი, კოზიმო II გახდა. კრისტინას ახლო და მეტად თბილი ურთიერთობა ჰქონდა თავის რძალთან, ახალ ჰერცოგინია მარია მაგდალინა ავსტრიელთან. კოზიმო II-ის მმართველობა არც თუ ისე ხანგრძლივი აღმოჩნდა. იგი 1621 წელს გარდაიცვალა და ტახტზე მისი 10 წლის ვაჟი, ფერდინანდო II ავიდა. ტრადიციისა და კანონის მიხედვით, მის სრულწლოვანებამდე ქვეყანას რეგენტის სტატუსით მართავდა დედამისი, მარია მაგდალინა, თუმცა მან თავისზე დაკისრებულ უზარმაზარ პასუხისმგებლობას ვერ გაუძლო, ამიტომაც თანა-რეგენტად კრისტინა დაინიშნა. ამრიგად, კრისტინა ტოსკანის რეგენტი გახდა, თუმცა ყველაფერს რძალთან ერთად აკეთებდა. მათი ცხრაწლიანი კოლექტივური რეგენტობა, იტალიის ისტორიაში „ტუტრიჩი“-ს სახელითაა ცნობილი. რადგანაც კრისტინა და მარია მაგდალინა ერთმანეთის ანალოგიური პიროვნებები იყვნენ, თითქმის არასოდეს კამათობდნენ გადაწყვეტილების მიღებისას. მალე მათ ფერდინანდო II დააქორწინეს რომის პაპ ურბან VIII-ის ბიძაშვილ ვიტორია დელა როვერეზე, რომელიც ასევე კრისტინას ქალიშვილ კლაუდია მედიჩის ასული და ურბინოს ერთადერთი მემკვიდრე იყო, რითაც ურბინოს საჰერცოგო საბოლოოდ მიუერთდა ტოსკანას.
1626 წელს, მან და მისმა რძალმა, გამოსცეს ახალი კანონი, რომლის მიხედვითაც ტოსკანის ყველა მოქალაქეს, საჰერცოგოს საზღვრებს გარეთ განათლების მიღება აეკრძალა. 1630 წელს ფერდინანდო II სრულწლოვანი გახდა, რითაც დასრულდა მათი რეგენტობა. ამ ამბიდან სულ მალე, 1631 წელს გარდაიცვალა მარია მაგდალინა ავსტრიელიც. დარჩენილი წლები კრისტინამ ფუფუნებასა და სიმშვიდეში გაატარა. იგი გარდაიცვალა 1637 წლის 19 დეკემბერს პიტის სასახლეში, ფლორენციაში, 72 წლის ასაკში. კრისტინა ლოთარინგიელი დაკრძალეს ფლორენციაში, სან-ლორენცოს სახელობის ბაზილიკაში, მისივე მეუღლის გვერდით.
რესურსები ინტერნეტში
კატეგორია:დაბადებული 16 აგვისტო კატეგორია:დაბადებული 1565 კატეგორია:გარდაცვლილი 19 დეკემბერი კატეგორია:გარდაცვლილი 1637 კატეგორია:ქალი რეგენტები კატეგორია:მედიჩები
ნარვის ყურე
მინი|ნარვის ყურე ნარვის ყურე (Narva laht) — ფინეთის ყურის ნაწილი ბალტიის ზღვაში. ხმელეთში შეჭრილია 40 კილომეტრზე, სიგანე შესასვლელთან 90 კილომეტრი, სიღრმე 30 მეტრი. აღმოსავლეთ ნაპირი დაბალი და ქვიშიანია, სამხრეთი ძირითადად მაღალი და ციცაბო. დეკემბრიდან მარტამდე დაფარულია ყინულით. ნარვის ყურეს ერთვის მდინარე ნარვა. შესართავთან ახლოს მდებარეობს კურორტი ნარვაიიესუუ.
ლიტერატურა
კატეგორია:ბალტიის ზღვის ყურეები კატეგორია:ესტონეთის გეოგრაფია
შრობა
შრობა — მყარი, თხევადი და აირისებრი სხეულებიდან წყლის (ტენის) მოცილება. შრობისას, როგორც წესი, სხეულს სცილდება მასალასთან ფიზიკურ-ქიმიურად (ადსორბციულად და ოსმოსურად) და მექანიკურად (მაკრო. და მიკროკაპილარების ტენი) დაკავშირებული ტენი. ქიმიურად დაკავშირებული ტენის შრობით მოცილება არ შეიძლება. ტექნიკაში უფრო ხშირად აშრობენ ტენიან მყარ მასალას მისი გადამუშავების, გამოყენების ან შენახვის წინ.
შრობა კონვექციურ საშრობებში
კონვექციურ საშრობებში, ძირითად ვარიანტში, კალორიფერში, მაქსიმალურად დასაშვებ ტემპერატურამდე გახურებული საშრობი აგენტი მოძრაობს საშრობში და უშუალოდ ეხება გასაშრობ მასალას (საკვებ პროდუქტებს, სამედიცინო პრეპარატებს, ქიმიურ ნაერთებს და სხვა). ამ ვარიანტის თავისებურებაა საშრობი აგენტის ერთჯერადი გამოყენება. ზოგიერთი მასალის (მერქნის, კერამიკული ნაკეთობების და სხვა) შრობისთვის ხშირად იყენებენ ისეთ საშრობებს, რომლებშიც ნამუშევარი საშრობი აგენტის ნაწილს ხელახლა იყენებენ. ცეცხლ- და აფეთქებასაფრთხო მასალის შრობისთვის ან გასაშრობი მასალიდან სპირტის, ეთერისა და სხვათა მოცილებისას იყენებენ ინერტული აირების ან ჰაერის ნაკადის შეკრული ცირკულაციის საშრობებს. დოლურ საშრობებში აშრობენ წვრილნატეხოვან და ფხვიერ მასალას. პნევმონიურ საშრობებს იყენებენ მარცვლოვანი მასალის შრობისთვის. იგი ერთი ან რამდენიმე მილისგან შედგება. ამ მილებში გასაშრობ მასალას გადააადგილებს საშრობი აგენტის ნაკადი.
მდუღარე (ფსევდოგათხევადებული) შრის საშრობში მასალა ინტენსიურად აირევა. ასეთ საშრობებს ფართოდ იყენებენ ქიმიურ მრეწველობაში, ფერად მეტალურგიაში. საფრქვევ საშრობებში აშრობენ სითხეებს, რომლებსაც გააფრქვევენ ცხელი საშრობი აგენტის ნაკადში მექანიკური და პნევმონიური ფრქვევანებით. ფხვიერი და ბოჭკოვანი მასალის შრობას ატარებენ ლენტურ საშრობებში. გასაშრობი მასალა მოძრაობს უსასრულო ლენტზე, ხოლო საშრობი აგენტი ლენტების გასწვრივ ან გადამკვეთად გადაადგილდება.
შრობა კონტაქტურ საშრობებში
კონტაქტურ (მაგალითად, ვალცებიან) საშრობში აშრობენ თხევად ან პასტისებრ მასალას ატმოსფერული წნევის პირობებში ან ვაკუუმში. ასეთი საშრობების ძირითადი ნაწილია ნელა (2-10 ბრუნვა წუთში)მბრუნავი ვალცები, რომლებშიც ღრუ პოჭოჭიკით შედის ორთქლი და გამოიყოფა კონდენსატი. გასაშრობი მასალა ეკვრება ვალცების ზედაპირს თხელ (1-2 მმ) ფენად და შრება, შემდეგ მას დანებით ჭრიან.
შრობა სუბლიმაციურ საშრობებში
სუბლიმაციური საშრობები გამოიყენება საკვები პროდუქტებისა და სამედიცინო პრეპარატების შრობისთვის. ასეთ საშრობებში გაყინულ მასალას ტენს აცილებენ ვაკუუმში 0°C-მდე ტემპერატურის პირობებში. კამერაში ორთქლდება ტენის საერთო შემცველობის 60-85%. მასალას დაჩენილ ტენს აცლიან 30-45°C ტემპერატურაზე ვაკუუმში. გასაშრობ მასალას სითბო გადაეცემა გაცხელებული ზედაპირებიდან ან გაცხელებული ეკრანების რადიაციით. სუბლიმაციური შრობისას პროდუქტზე არ მოქმედებს ჰაერის ჟანგბადი, არ მცირდება მისი ზომები, რის გამოც მიღებული პროდუქტი ორგანოლეპტიკური მაჩვენებლებით, ვიტამინებისა და სხვა ნივთიერებათა შემცველობით ახალ პროდუქტებს უახლოვდებიან.
შრობა მაღალსიხშირულ საშრობებში
მაღალსიხშირულ საშრობებში სპეციალური გენერატორით შექმნილი მაღალი სიხშირის დენი გასაშრობ მასალას მთელ სისქეზე ათბობს, რაც აჩქარებს შრობის პროცესს. შესაძლებელია ტემპერატურისა და ტენიანობის რეგულირება მასალის მთელ მოცულობაში. სითხეებს აშრობენ წყლის შემბოჭი ისეთი ნივთიერებებით, რომლებიც არ ურთიერთქმედებენ გასაშრობ სითხეებთან. აირებს აშრობენ აბსორბციული მეთოდებით, აგრეთვე ადსორბციული მეთოდებით. აბსორბენტებად იყენებენ დიეთილენგლიკოლის, ტრიეთილენგლიკოლის, გლიცერინის, მწვავე ტუტეებისა და სხვა ხსნარებს. პროცესს ატარებენ აბსორბერში. ძირითადი აბსორბენტებია ბოქსიტები, ალუმოგელი, სილიკაგელი და სხვა. ადვილია მათი რეგენირება. აირების შრობისათვის მიმართავებ აგრეთვე ტენის კონდენსაციას ან გაყინვას, ან მათ კონტაქტს მყარ ჰიგროსკოპულ ნივთიერებებთან.
კატი (კასტელიონი)
კატი   — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მაესტრასგოს კომარკის შემადგენლობაში. ფართობი — 102,3 კმ². მოსახლეობა — 714 კაცი (2020 წ.).
სქოლიო
კატეგორია:კასტელიონის მუნიციპალიტეტები
ბაღანისი
ბაღანისი (Բաղանիս) — სოფელი სომხეთში, ტავუშის პროვინციაში. მდებარეობს ზღვის დონიდან 900 მეტრზე. 2008 წლის მონაცემებით, მოსახლეობა 766 ადამიანს შეადგენდა, სიმჭიდროვე 61 ადამიანი კმ²-ზე. ფართობი 12.59 კმ²-ია.
ბლანკა I ნავარელი
ბლანკა I ნავარელი (Blanca I de Navarra, Blanche Ire de Navarre, Bianca I di Navarra; დ. 6 ივლისი, 1387 — გ. 1 აპრილი, 1441) — ევრეს დინასტიის წარმომადგენელი. ნავარის მეფე კარლ III-ის ასული. სიცილიის დედოფალი 1402-09 წლებში როგორც მარტინ I-ის მეორე ცოლი. არაგონის მეფე ხუან II-ის პირველი ცოლი. ნავარის დედოფალი 1425-41 წლებში. ნავარის სამი მონარქის: კარლ IV-ის, ბლანკა II-ისა და ლეონორ I-ის დედა.
ბაღანისი
რესურსები ინტერნეტში
კატეგორია:ტავუშის პროვინციის სოფლები
ბლანკა I ნავარელი
ბიოგრაფია
ბლანკა დაიბადა 1387 წლის 6 ივლისს პამპლონაში. იგი იყო ნავარის მეფე კარლ III-ისა და დედოფალ ელეანორა კასტილიელის მეორე ქალიშვილი. 1413 წელს, მისი უფროსი დის, ჟანას გარდაცვალების შემდეგ, ბლანკა ნავარის ტახტის მემკვიდრე ხდება.
სიცილიის დედოფალი
თავდაპირველად ბლანკა სიცილიის მეფესა და არაგონის ინფანტს მარტინ უმცროსზე დაქორწინდა. მათი მარიონეტული ქორწინება 1402 წლის 21 მაისს შედგა ქალაქ კატანიაში. ამის შემდეგ ბლანკა სიცილიაში გაემგზავრა, სადაც შეხვდა თავის ქმარს და 1402 წლის 26 დეკემბერს მასზე დაქორწინდა. საპატარძლო ამ დროს თხუთმეტი წლის იყო, სიძე კი ოცდარვის.
მარტინს ვაჟი მემკვიდრეები სჭირდებოდა, რომელიც მას პირველ ცოლთან, სიცილიის დედოფალ მარიასთან არ შეეძინა. 1404-05 წლებში დედოფალი ბლანკა სიცილიის რეგენტად მუშაობდა, როდესაც მარტინი არაგონში იყო.
1408-09 წლებში იგი კვლავ სიცილიის რეგენტად გვევლინება, როდესაც მისი ქმარი სარდინიაში იმყოფებოდა. მარტინსა და ბლანკას მხოლოდ ერთი ვაჟი შეეძინათ, რომელიც ჩვილობაშივე დაიღუპა, ამიტომაც, როდესაც მარტინი 1409 წლის 25 ივლისს გარდაიცვალა, სიცილიის ტახტზე იგი მამამისმავე, არაგონის მეფე მარტინ I-მა შეცვალა. ვინაიდან იგი არაგონს ვერ დატოვებდა, მარტინმა თავისი რძალი სიცილიაში დატოვა, როგორც რეგენტი და მისი ფორმალური მმართველი. იგი სიცილიელებში დიდი პოპულარობით სარგებლობდა. იგი წარმოადგენდა სიცილიის სიმბოლურ დამოუკიდებლობას არაგონისგან. 1415 წელს, არაგონის მეფე ფერდინანდ I-ის გამარჯვების შემდეგ ბლანკამ დაკარგა სიცილიის რეგენტობა და იძულებული გახდა მშობლიურ ნავარაში დაბრუნებულიყო.
ნავარის დედოფალი
ნავარაში დაბრუნებისთანავე, 1415 წლის 18 ოქტომბერს მამამისმა იგი ტახტის მემკვიდრედ გამოაცხადა, რის გამოც ლორდებმა მას ერთგულება შეჰფიცეს. 1419 წლის 6 ნოემბერს ბლანკა მეორედ დაქორწინდა არაგონის ინფანტ ხუანზე, რომელიც არაგონის მეფე ფერდინანდ I-ისა და დედოფალ ელეანორ ალბუკერკეს ვაჟი და ბლანკას პირველი ქმრის ბიძაშვილი იყო.
ხუანი ნავარაში გაემგზავრა, რათა მას შეხვედროდა, სადაც ისინი 1420 წლის 10 ივნისს დაქორწინდნენ პამპლონაში. ისინი ნავარაში 1422 წლამდე ცხოვრობდნენ.
1425 წლის 8 სექტემბერს ბლანკას მამა, მეფე კარლ III გარდაიცვალა, რის გამოც იგი ნავარის დედოფალი ხდება. ამის შემდეგ, წყვილი ჩავიდა პამპლონაში, სადაც 1429 წლის 25 მაისს ნავარის მეფე-დედოფლად ეკურთხნენ. მათ მალევე შეეძინათ ტახტის მემკვიდრეები.
ტახტზე ასვლისთანავე ბლანკამ თავისი უფროსი ვაჟი, ვიანის პრინცი კარლი თავის თანამმართველად დაისვა და ქვეყნის მართვას ასწავლიდა. დედოფალი ბლანკა გარდაიცვალა 1441 წლის 1 აპრილს, 53 წლის ასაკში. ამის შემდეგ მის ქმარსა და შვილებს შორის ხანგრძლივი ბრძოლა ატყდა ნავარის ტახტისათვის.
შვილები
ბლანკას პირველ ქმართან ჰყავდა ერთი შვილი: ბლანკას მეორე ქმართან ჰყავდა ოთხი შვილი:
ლიტერატურა
კატეგორია:დაბადებული 6 ივლისი კატეგორია:დაბადებული 1387 კატეგორია:გარდაცვლილი 1 აპრილი კატეგორია:გარდაცვლილი 1441 კატეგორია:ნავარის მეფეები კატეგორია:სიცილიის დედოფლები კატეგორია:ქალი მმართველები კატეგორია:ქალი რეგენტები
ბერნდ ჰაინრიხი
მინი|პროფ. ჰაინრიხი, ბათუმი 2017 წ. ბერნდ ჰაინრიხი (Bernd Heinrich; დ. 1 ივნისი, 1962, შტუტგარტი, გერმანია ) — გერმანელი იურისტი და ტიუბინგენის უნივერსიტეტის პროფესორი, სისხლის სამართლის, სისხლის სამართლის პროცესისა და საავტორო სამართლის სპეციალისტი.
ბიოგრაფია
ბერნდ ჰაინრიხი ქალაქ შტუტგარტში დაიბადა. მშობლები არ იყვნენ დაკავებული აკადემიური საქმიანობით. 1968-1972 წლებში სწავლობდა, შტუტგარტ-ლუგინსლანდის დაწყებით სკოლაში, ხოლო 1972-1982 წლებში — ვირტემბერგ-გიმნაზიაში.
1982 წელს ბერნდ ჰაინრიხი ჩაირიცხა ტიუბინგენის უნივერსიტეტში სამართლის ფაკულტეტზე, ხოლო 1985 წლიდან მან დამატებით დაიწყო პოლიტიკის შესწავლა (მაგისტრატურა). სამი წლის შემდეგ, 1988 წლის აპრილში მან იურისტთა პირველი სახელმწიფო გამოცდა ჩააბარა. იურიდიული კონსულტაციის სფეროში ის იყო იურგენ ბაუმანის აკადემიური ასისტენტი, მოგვიანებით კი ულრიხ ვებერის ასისტენტი. 1991 წლის ივლისში მან იურისტთა მეორე სახელმწიფო გამოცდა ჩააბარა, რის შემდეგაც მუშაობდა ულრიხ ვებერთან კვლევით ასისტენტენტად.
1993 წლის ზაფხულში დაასრულა დისერტაცია უმაღლესი შეფასებით (summa cum laude), სათაურით: კომპიუტერული პროგრამების არაკანონიერი დუბლირების და გავრცელების დასჯა (Die Strafbarkeit der unbefugten Vervielfältigung und Verbreitung von Standardsoftware). მისი დისერტაციისთვის მან 1994 წლის დეკემბერში მიიღო რეინოლდის და მარია ტეფელის ფონდის ჯილდო. 1999 წელს, ბერნდ ჰაინრიხმა დაიცვა ჰაბილიტაცია თემაზე „თანამდებობის მატარებლის ცნება სისხლის სამართალში“ და  მოიპოვა სისხლის სამართლის, სისხლის სამართლის პროცესისა და საავტორო უფლებების სამართლის უნივერსიტეტში სწავლების უფლებამოსილება.
2000 წლის აპრილიდან სექტემბრამდე ის იყო ტიუბინგენის უნივერსიტეტის იურიდიული ფაკულტეტის ლექტორი. 2001 წლის ოქტომბრიდან 2001 წლის სექტემბრამდე მუშაობდა ფრაიბურგის უნივერსიტეტში, 2001 წლის ოქტომბრიდან 2002 წლის ივლისამდე კი ის კონსტანცის უნივერსისტეტში ასწავლიდა.
2003 წლის მარტში, ჰაინრიხი ბერლინის ჰუმბოლდტის უნივერსიტეტში სისხლის სამართლის, სისხლის სამართლის პროცესისა და საავტორო უფლების პროფესორად დაინიშნა. 2010 წლის აპრილიდან 2012 წლის მარტამდე ჰაინრიხი იყო ჰუმბოლდტის უნივერსიტეტის იურიდიული ფაკულტეტის დეკანი. 2015 წლის აპრილიდან კი ის ასწავლის თუბინგენის უნივერსიტეტში. მინი|პროფ. შრამი & პროფ. ჰაინრიხი, თუბინგენი 2018 წ.
კვლევა და საერთაშორისო თანამშრომლობა
მისი სამეცნიერო-კვლევითი საქმიანობისა და სწავლების ძირითადი სფეროებია სისხლის სამართლის კოდექსის ზოგადი და კერძო ნაწილის დოგმატიკა (გამოცემული აქვს სახელმძღვანელო სისხლის სამართლის ზოგად ნაწილში: Lehrbuch Strafrecht, Allgemeiner Teil, 5. Aufl. 2016 .), აგრეთვე დამხმარე სისხლის სამართლის კანონმდებლობა (განსაკუთრებით იარაღის კანონი, ომის იარაღის კანონი, ასაფეთქებელის კანონი და კლუბის სისხლის სამართლის კანონი), საავტორო უფლებების დაცვა (კრიმინალური დანაშაულების ფოკუსირება) და სისხლის სამართლის კანონმდებლობა.
2006 წლიდან ბერნდ ჰაინრიხი იყო ბერლინის ჰუმბოლდტის უნივერსიტეტის  სამართლის ფაკულტეტის აღმოსავლეთ-დასავლეთის ქსელის თანაორგანიზატორი. ამ ქსელის მეშვეობით მეცნიერული გაცვლა ხდება რიგაში (ლატვია), კიევში (ტარას შევჩენკოს უნივერსიტეტი, უკრაინა), ერევანში (რუსული უნივერსიტეტი, სომხეთი) და თბილისში (სახელმწიფო უნივერსიტეტი, საქართველო) არსებულ უნივერსიტეტებთან. 2015 წლიდან კი მან ამ პროექტს შეუერთა ივან ფრანკოს უნივერსიტეტი (უკრაინა), უნგრეთის მეცნიერებათა უნივერსიტეტი და დოკუზ-ილუს უნივერსიტეტი (თურქეთი).
ბერნდ ჰაინრიხი ჩართულია გერმანულ-ქართულ სისხლის სამართლის პროექტში, რომელსაც აფინანსებს „ფოლკსვაგენის ფონდი“. ეს პროექტი ხორციელდება იენის უნივერსიტეტთან თანამშრომლობით (ჰაინარ ალვარტი, ედვარდ შრამი).
ბერნდ ჰაინრიხი გერმანულ-ქართული სისხლის სამართლის ჟურნალის (DGStZ = Deutsch-Georgischen Strafrechtszeitschrift) და კრიმინალ-პოლიტიკური ჟურნალის (KriPoZ = Kriminalpolitische Zeitschrift) თანაგამომცემელია.
სქოლიო
კატეგორია: გერმანელი იურისტები კატეგორია:დაბადებული  1 ივნისი კატეგორია:დაბადებული  1962
მოჰსენ ნამჯუ
მოჰსენ ნამჯუ ( დ. 4 მარტი, 1976) — ირანელი მომღერალი და კომპოზიტორი. მის მუსიკალურ სტილზე გავლენას ახდენს ბლუზი და როკი, ასევე ირანული ხალხური მუსიკა. მისი სიმღერების ტექსტი წარმოადგენს ირანული კლასიკური ლექსების, საკუთარი ტექსტებისა და თანამედროვე ლექსების ერთობლიობას. ნამჯუ თავისუფლად იყენებს სიტყვებს, ირონიითა და სარკაზმით აჟღერებს მათ მუსიკისა და თავისუფალი სტილის სიმღერის შესაქმნელად.
კარიერა
ნამჯუ დაიბადა 1976 წლის 4 მარტს ირანის ჩრდილო-აღმოსავლეთით მდებარე პატარა ქალაქ ტორბატ-ე ჯამში. 1997 წლის ბოლოს და 1998 წლის დასაწყისში, ნამჯუმ ჩაატარა პირველი ორი კონცერტი თემაზე „ირანული პოეზიის და მუსიკის თანამედროვე კომბინაცია“. 2003 წელს მან დაიწყო საკუთარი ნამუშევრების ნაწილის ჩაწერა თეირანში. მისი სადებიუტო ალბომი სახელწოდებით თორანჯი (Toranj) ოფიციალურად გამოვიდა ირანში 2007 წლის სექტემბერში. მან ასევე შექმნა საუნდტრეკები ფილმებისა და პიესებისთვის.
2010 წელს ნამჯუმ დაიწყო მისი მცირე ტური ახალი ბენდთან ერთად, რომლის ფარგლებშიც მან წარადგინა მისი ყველაზე პოპულარული და თამამი სიმღერები. ივნისში ისინი გამოდიოდნენ უოლტ დისნეის საკონცერტო დარბაზში, ლოს-ანჯელესში, კალიფორნია (აშშ). ოქტომბერში მათ კონცერტები გამართეს ტონიოში, კანადაში, ონტარიოს სონის ცენტრში. მოჰსენ ნამჯუმ ასევე გამოუშვა სინგლი სახელწოდებით „ასეთი უცნაური დროები“, სიმღერა, რომელსაც ინგლისურად მღეროდა.
2011 წლის შემოდგომაზე ნამჯუმ სტენფორდის უნივერსიტეტში კონცერტის დროს ცოცხლად ჩაწერა შემდეგი ალბომი ალაკი (Alaki). ეს ალბომი იყო მისი ნამუშევრების ნაწილი სტენფორდის პან-აზიური მუსიკის ფესტივალიდან. თანმხლებ ჯგუფში იყვნენ: ალი ბაზიარი, დინა ზარიფი, თანაზ ჯაფარი, სერვა ტაბბაკი, სიამაკ სანაეი და მარკ დოიჩი.
2012 წლის შემოდგომაზე ნამჯუმ გამოუშვა თავისი ახალი ალბომი 13/8. 13/8 არის მოჰსენ ნამჯუს შემოქმედების ექვსი ნაწილის კრებული, რომლებიც ბოლო ერთი წლის განმავლობაში შეერთებულ შტატებში შეიქმნა. წარმოდგენა მომზადებულია კალიფორნიელი მუსიკოსების, ჯეიმზ რიოტოს (კონტრაბასი), რობერტ შელტონის (კლავიში), ეზრა ლიპის (დრამი) და გრეგ ელისის (დასარტყამი) თანამშრომლობით. 2012 წლისთვის მან შექმნა ცოცხალი წარმოდგენების სერია.
2013 წლის ბოლოდან მოჰსენ ნამჯუ არის ბრაუნის უნივერსიტეტის ახლო აღმოსავლეთის კვლევების 2014 წლის ხელოვანი რეზიდენტურაში. რეზიდენტურის პერიოდში იგი არაერთ საქმიანობაშია ჩართული. 2013 წლის 7 დეკემბერს, მისი რეზიდენტურის დასასრულებლად, მან ჩაატარა სპექტაკლი გრანოფის შემოქმედებითი ხელოვნების ცენტრში. 2014 წლის გაზაფხულზე მან დაიწყო კურსის სწავლება, სახელწოდებით: „ტრადიცია და პროტესტი: სპარსული და ირანული მუსიკა“. 2014 წლის გაზაფხულის სემესტრი 10 მაისის საღამოს კარგად ჩატარებული კონცერტით დასრულდა.
2014 წლის შემოდგომაზე ნამჯუ ასწავლიდა „რევოლუცია და პოეტები: შინაარსი და ფორმა ირანულ პოეზიაში“. შუა აღმოსავლეთის კვლევების ორგანიზებით, ბრაუნმა მონაწილეობა მიიღო საპროტესტო მუსიკალურ წარმოდგენასა და სოციალური ცვლილებებში ხუთშაბათს, 13 ნოემბერს. მომღერალი ასევე ხელმძღვანელობდა ირანული ჯგუფების შეკრებას, რომლებსაც აკრძალული ჰქონდათ საკუთარი მუსიკა. მან პირველად შეიკრიბა მუსიკოსები ირანული მუსიკის ფესტივალზე სახელწოდებით „Iran Underground“ 15 ნოემბერს აუდიტორიაში. ღონისძიება ბრაუნის 250 წლის იუბილესადმი მიძღვნილი ღონისძიებების ნაწილი იყო.
ნამჯუმ რამდენიმე ფილმი გადაიღო. იგი მონაწილეობდა დოკუმენტურ ფილმში „სიჩუმის ხმები“ (Sounds of Silence, რეჟისორი: ამირ ჰამზი და მარკ ლაზარზი), რომელიც წარადგინეს საერთაშორისო კინოფესტივალებზე. იგი ასევე გამოჩნდა მხატვრულ ფილმში სახელწოდებით „ თარიღის რამდენიმე კილოგრამი დაკრძალვისთვის“ (რეჟისორი სამან სალოური ), რომელიც აჩვენეს სხვადასხვა კინოფესტივალებზე. 2016 წელს ითამაშა ბაბაკ ჯალალის მხატვრულ ფილმში „რადიო სიზმრები“. მისი უახლესი სიმღერა სახელწოდებით „Begoo be baran“, რომლის ავტორია ეჰსან მატუორი, 2019 წლის მარტში გამოვიდა. მისი ახალი ალბომი „Phantasm“, რომლის ავტორი და პროდიუსერია ეჰსან მატუური, გამოვიდა 2019 წლის 27 აპრილს სან ფრანცისკოში. მინი|300x300პქ| ნამჯუს კონცერტი ილინოისში.
სქოლიო
კატეგორია:დაბადებული 1976
გიორგი როინიშვილი
დაამთავრა შოთა რუსთაველის სახელობის საქართველოს სახელმწიფო თეატრალური ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 22 ოქტომბერი კატეგორია:დაბადებული 1964 კატეგორია:საქართველოს VII მოწვევის პარლამენტის წევრები კატეგორია:საქართველოს სახელმწიფო თეატრალური ინსტიტუტის კურსდამთავრებულები კატეგორია:სამტრედიაში დაბადებულები
ფრანსუა დე ბურბონ-კონტი
ფრანსუა დე ბურბონ-კონტი (François de Bourbon-Conti; დ. 19 აგვისტო, 1558 — გ. 3 აგვისტო, 1614) — ბურბონთა დინასტიის წარმომადგენელი. კონდეს პრინც ლუი I-ისა და ელეანორ დე როის უმცროსი ვაჟი. კონტის პირველი პრინცი 1581-1614 წლებში. ანრი I დე გიზის სიძე.
ბიოგრაფია
ფრანსუა დაიბადა 1558 წლის 19 აგვისტოს საფრანგეთში. იგი იყო კონდეს პრინც ლუი I-ისა და მისი პირველი ცოლის, ელეანორ დე როის უმცროსი ვაჟი. იგი მომავალში საფრანგეთისა და ნავარის მეფე ანრი IV-ს ღვიძლ ბიძაშვილად ერგებოდა. იგი ფრანგი ჰუგენოტების ოჯახის წარმომადგენელი იყო. დედამისი 1564 წელს გარდაიცვალა, 1569 წელს კი მამამისი ბრძოლაში მოკლეს. მიუხედავად ამისა, მამამისმა მეორედ ქორწინება მაინც მოასწრო ფრანსუაზ ორლეანელზე, რომელთანაც მას ერთი ვაჟი ჰყავდა. შემდგომში სწორედ ფრანსუაზი ზრდიდა ფრანსუასა და მის დაობლებულ ძმას.
1581 წლიდან ფრანსუა კონტის პირველ პრინცად გვევლინება, 1587 წლიდან საფრანგეთის რელიგიური ომების დროს აქტიურად ჩაერია ტახტისათვის ატეხილ ბრძოლაში, სადაც იგი თავისი მომავალი სიმამრის, ანრი დე გიზის მხარეს იბრძოდა. მას შემდეგ რაც მეფე ანრი III ვალუამ ანრი დე გიზი მოკლა, ფრანსუა თავისი ბიძაშვილის, ანრი ნავარელის მხარეს გადავიდა, რომელიც 1589 წელს ანრი III-ის შემდეგ ავიდა ტახტზე.
1589 წელს ანრი III-ის მკვლელობისა და ანრი IV ბურბონის გამეფების შემდეგ, იგი მეფის ბიძაშვილი და მაშასადამე ტახტის ერთ-ერთი მემკვიდრე გახდა.
ლიტერატურა
კატეგორია:კონტის პრინცები კატეგორია:დაბადებული 19 აგვისტო კატეგორია:დაბადებული 1558 კატეგორია:გარდაცვლილი 3 აგვისტო კატეგორია:გარდაცვლილი 1614 კატეგორია:ბურბონები
ლენდ-არტი
ლენდ-არტის ზოგიერთი ნიმუში მდებარეობს მიუვალ ადგილზე, მათი დანახვა შესაძლებელია მხოლოდ თვითმფრინავიდან ან ვერტმფრენიდან. ლენდ-არტის სკულპტურები არ დევს მიწაზე (ისინი შერწმულები არიან ბუნებასთან), რაც ნიშნავს, რომ ლენდ-არტისტები ბუნებას გადმოგვცემდნენ ყოველგვარი დამატების გარეშე. ლენდ-არტის ნიმუშებს ხშირად ვხვდებით ნევადის უდაბნოში, ნიუ-მეხიკოში და არიზონაში. დღეს ეს ინფორმაცია შენახულია ვიდეოს ან ფოტოგრაფიის სახით.
ბუნებრივ მასალებად იყენებდნენ გამხმარ ტოტებს, ფოთლებს, ქვებს, კენჭებს, ქვიშას, ნაყოფს, სოკოებს, ბალახებსა და სხვა მრავალ საშუალებას. ბუნებრივი მასალები მეტ გასაქანს აძლევდა მათ ფანტაზიას. ლენდ-არტი გახლდათ ერთ-ერთი კონცეპტუალური ხელოვნება მე-20 საუკუნეში.
ყველაზე ცნობილი მიწის ნამუშევარი რობერტ სმითსონის 1970 წლის სპირალური ხომალდია, რომელიც ამერიკის შეერთებულ შტატებში დიდი სალტის ტბაში აშენდა.
ისტორია
1960-1970 წლებში ლენდ-არტი კონცეპტუალური ხელოვნების მოძრაობის ნაწილი იყო. ლენდ-არტი გაგებული უნდა იყოს როგორც მხატვრული პროტესტი.
1960-1970 წლებში ლენდ-არტმა გააპროტესტა ამერიკაში ხელოვნების „დაუნდობელი კომერციალიზაცია“. ამ პერიოდში ხელოვნების ნიმუშების ექსპონატები უარყოფდა მუზეუმს ან გალერეას, როგორც ხელოვნების მოღვაწეობის დარგში შემუშავებულ იქნა მონუმენტური ლანდშაფტური პროექტები, რომლებიც ტრადიციულად მოქცეული ქანდაკებისა და კომერციული ხელოვნების ბაზრის ფარგლებს სცდებოდა, თუმცა ფოტოგრაფიული დოკუმენტაცია ხშირად წარმოდგენილი იყო ნორმალურ გალერეებში.
სქოლიო
კატეგორია:ხელოვნების მიმდინარეობები კატეგორია:თანამედროვე ხელოვნება კატეგორია:ხელოვნური გეოგრაფიული ობიექტები
ჟანა დე ბურბონი
ჟანა დე ბურბონი (Jeanne de Bourbon; დ. 3 თებერვალი, 1338, ვენსენი, საფრანგეთი — გ. 6 თებერვალი, 1378, პარიზი, საფრანგეთი) — ბურბონთა დინასტიის წარმომადგენელი. ბურბონის ჰერცოგ პიერ I-ისა და მისი მეუღლის, პრინცესა იზაბელ დე ვალუას ასული. საფრანგეთის დედოფალი 1364-1378 წლებში როგორც შარლ V-ის მეუღლე. საფრანგეთის მეფე შარლ VI-ისა და ასევე ორლეანის ჰერცოგის, ვალუა-ორლეანთა დინასტიის დამაარსებელ ლუი I-ის დედა.
ადრეული წლები
ჟანა დაიბადა 1338 წლის 3 თებერვალს შატო დე ვენსენში, საფრანგეთში. იგი იყო ბურბონის ჰერცოგ პიერ I-ისა და მისი ცოლის, პრინცესა იზაბელ დე ვალუას ასული. როგორც დედის, ისე მამის მხრიდან იგი საფრანგეთის მეფე ლუი IX- ის პირდაპირი შთამომავალი იყო, თუმცა გარდა ამისა, დედის მხრიდან იგი საფრანგეთის მეფე ფილიპ VI-ის დის შვილიც იყო.
1340 წლიდან 1343 წლამდე მიმდინარეობდა დიდი საქორწინო მოლაპარაკებები ჟანასა და სავოიის გრაფ ამადეო VI-ის ქორწინებასთან დაკავშირებით. ამ ქორწინებას წესით უნდა დაეახლოვებინა გადამტერებული საფრანგეთი და სავოია, მაგრამ ნიშნობა ჩაიშალა.
დედოფლობა
მარცხნივ|მინი|დედოფალ ჟანასა და მეფე შარლ V-ის ქანდაკებები 1350 წლის 8 აპრილს ჟანა დააქორწინეს თავისსავე ბიძაშვილზე, საფრანგეთის მეფე ფილიპ VI-ის შვილიშვილ შარლ დე ვალუაზე (მომავალში მეფე შარლ V). მათი ქორწინებიდან მალევე ფილიპი გარდაიცვალა, ტახტზე კი ჟანას მამამთილი, მეფე ჟან II ავიდა, რომელიც მალევე ტყვედ ჩაუვარდა ინგლისელებს და სწორედ მათ ტყვეობაში დაიღუპა იგი 1364 წელს. ამის შემდეგ საფრანგეთის მეფე მისი მეუღლე, შარლ V გახდა, ჯერ კიდევ ახალგააზრდა ჟანა კი 1364 წლის 8 აპრილს საფრანგეთის დედოფლად იქცა.
ჟანასა და შარლის ურთიერთობა დოფინობის პერიოდში, შესაძლოა ითქვას, რომ ძალიან დაძაბული იყო. თუმცაღა მას შემდეგ, რაც შარლი ტახტზე ავიდა და ისინი სამეფო კარზე გადავიდნენ, მათი ურთიერთობა დალაგდა და დათბა. მეტიც, შარლი კრიტიკულ სიტუაციებში ყოველთვის მეუღლეს ეკითხებოდა რჩევას. ჟანა საკმაოდ გონიერი ქალი იყო და ყოველთვის კარგ პოლიტიკურ რჩევებს აძლევდა მეფეს, თუმცა შარლიც მეტად ჭკვიანი კაცი იყო, რის გამოც მათ მოახერხეს ინგლისელთა მიერ მიტაცებული ფრანგული მიწების დაბრუნება. ამის გამო ფრანგმა ხალხმა ძალიან შეიყვარა მეფე-დედოფალი, მეტიც მათ შარლს ბრძენი შეარქვეს.
დედოფალი ჟანა ფსიქიკურად მყიფე პიროვნება იყო და მასზე კატასტროფულად მოქმედებდა შვილების პატარა ასაკში დაკარგვა. 1372 წელს კი პრინცი ლუის გაჩენის შემდეგ მისი ჯანმრთელობის მდგომარეობა განსაკუთრებულად დამძიმდა. ცხადია ამან ძლიერ შეაშფოთა მეფე შარლი და მთელი სამეფო კარი, რის გამოც მეფემ ჟანას გამოჯანმრთელებისთვის ლოცვა სთხოვა ხალხს. შარლს გათვლილი ჰქონდა, რომ თუ იგი დაიღუპებოდა და ამ დროს მისი მემკვიდრე სრულწლოვანი არ იქნებოდა, მაშინ მის რეგენტად ჟანა დაინიშნებოდა, მაგრამ მისი შერყევის შემდეგ თავისი ანდერძი შეცვალა და რეგენტად თავისი ბიძაშვილი დანიშნა.
ლიტერატურა
კატეგორია:დაბადებული 3 თებერვალი კატეგორია:დაბადებული 1338 კატეგორია:გარდაცვლილი 6 თებერვალი კატეგორია:გარდაცვლილი 1378 კატეგორია:ბურბონები კატეგორია:საფრანგეთის დედოფლები კატეგორია:მშობიარობის დროს გარდაცვლილები კატეგორია:სენ-დენის ბაზილიკაში დაკრძალულები
ლევან მენაბდე (მრავალმნიშვნელოვანი)
ლევან მენაბდე შეიძლება აღნიშნავდეს:
დანალარი
დანალარი (Danalar) — სოფელი აზერბაიჯანში,  ევლახის  რაიონში.
რესურსები ინტერნეტში
კატეგორია:ევლახის რაიონის სოფლები
ცენტრალური პროვინცია (პაპუა-ახალი გვინეა)
ცენტრალური პროვინცია (Central Province) — პაპუა-ახალი გვინეის პროვინცია, რომელიც მდებარეობს ქვეყნის სამხრეთ სანაპიროზე. პროვინციის ადმინისტრაციული ცენტრია — ქალაქი პორტ-მორზბი, რომელიც ასევე ქვეყნის დედაქალაქიცაა. 2007 წლის 9 ოქტომბერს გამოცხადდა ახალი ადმინისტრაციული ცენტრის — ბაუტამას შექმნის თაობაზე, რომელიც მდებარეობს პორტ-მორზბიდან შორიახლოს, პროვინციის ცენტრში.
ტოკ-პისინი პაპუა-ახალი გვინეის ყველა ქალაქის ძირითადი ენაა, მაგრამ ცენტრალურ პროვინციაში ჭარბობს ჰირი-მოტუ. გამონაკლისს შეადგენს პორტ-მორზბი.
პროვინცია იყოფა 4 რაიონად:
კატეგორია:პაპუა-ახალი გვინეის პროვინციები
რევაზ გურგენიძე (ოფთალმოლოგი)
რევაზ ვლადიმერის ძე გურგენიძე (დ. 24 ოქტომბერი, 1931, თბილისი, — გ. 9 მარტი, 2005, იქვე) — ქართველი ექიმი, ოფთალმოლოგი, საქართველოს მედიცინის მეცნიერებათა აკადემიის წევრი (1996). მედიცინის მეცნიერებათა დოქტორი (1963), პროფესორი (1969).
დაამთავრა თბილისის სახელმწიფო სამედიცინო ინსტიტუტი (1954). 1958-1978 წლებში სხვადასხვა სამეცნიერო თანამდებობაზე მუშაობდა თბილისის კლინიკური და ექსპერიმენტული ნევროლოგიის ინსტიტუტში, 1978-2005 წლებში იყო ოფთალმონევროლოგიის სამეცნიერო პრაქტიკული ცენტრის ხელმძღვანელი. მისი მუშაობის ძირითადი სფერო იყო ოფთალმოლოგიური სიმპტომებისა და სინდრომების მნიშვნელობის შესწავლა თავის ტვინის სისხლძარღვოვანი და სიმსივნური დაზიანების დიაგნოსტიკისა და დიფერენციული დიაგნოსტიკისთვის, აღნიშნული სიმპტომოკომპლექსების პათოგენეზური მექანიზმების ახსნა, მხედველობის გზის მსვლელობის და მისი სტრუქტურის დაზუსტება. დაჯილდოებულია ღირსების ორდენით (1998).
ლიტერატურა
კატეგორია:დაბადებული 24 ოქტომბერი კატეგორია:დაბადებული 1931 კატეგორია:გარდაცვლილი 9 მარტი კატეგორია:გარდაცვლილი 2005 კატეგორია:თბილისში დაბადებულები კატეგორია:ქართველი ოფთალმოლოგები კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:საქართველოს ღირსების ორდენის კავალრები
ბუზდუგანი-დე-სუსი
ბუზდუგანი-დე-სუსი (Buzduganii de Sus) — სოფელი მოლდოვაში, უნგენის რაიონში. მდებარეობს ზღვის დონიდან 78 მეტრზე. 2004 წლის მონაცემებით, მოსახლეობა 561 ადამიანს შეადგენდა.
რესურსები ინტერნეტში
კატეგორია:უნგენის რაიონის სოფლები
აბაკანოვო (ჩერეპოვეცის რაიონი)
სქოლიო
კატეგორია:ჩერეპოვეცის რაიონის დასახლებული პუნქტები
ბაგრატაშენი
ბაგრატაშენი (Բագրատաշեն) — სოფელი სომხეთში, ტავუშის პროვინციაში. მდებარეობს ზღვის დონიდან 450 მეტრზე. 2008 წლის მონაცემებით, მოსახლეობა 2 833 ადამიანს შეადგენდა.
რესურსები ინტერნეტში
კატეგორია:ტავუშის პროვინციის სოფლები
პირაკურუკა
პირაკურუკა (Piracuruca) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 60 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ლიტორალ-პიაუიენსის შემადგენლობაში.
2010 წლის მონაცემებით, მოსახლეობა 27 553 ადამიანს შეადგენდა, მოსახლეობის სიმჭიდროვე 11.57 კმ²-ზე. ფართობი 2 380 414 კმ²-ია.
სანტა-მარია-დუ-უესტი
სანტა-მარია-დუ-უესტი (Santa Maria do Oeste) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 960 მეტრზე. მიეკუთვნება სამხრეთ-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ პიტანგის შემადგენლობაში.
2010 წლის მონაცემებით, მოსახლეობა 11 500 ადამიანს შეადგენდა, მოსახლეობის სიმჭიდროვე 13.58 კმ²-ზე. ფართობი 847 137 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
დელაქლარი
დელაქლარი (Dəlləklər) — სოფელი აზერბაიჯანში,  ევლახის  რაიონში.
რესურსები ინტერნეტში
კატეგორია:ევლახის რაიონის სოფლები
Camponotus berthoudi
Camponotus berthoudi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
აზერბაიჯანის გეოგრაფია
მინი|250x250პქ|აზერბაიჯანის რუქა აზერბაიჯანი აღმოსავლეთ ნახევარსფეროში მდებარეობს. აზერბაიჯანის ტერიტორიის ძირითადი ნაწილი მდებარეობს დიდი და მცირე კავკასიონის მთის სისტემის სამხრეთ-აღმოსავლეთ ნაწილებსა და თალიშს შორის.
გეოლოგიური სტრუქტურა
აზერბაიჯანის ტერიტორია განლაგებულია ალპური გეოსინკლინური რეგიონის კავკასიური სეგმენტის აღმოსავლეთით. აზერბაიჯანის ჩრდილოეთ ნაწილში ვრცელდება დიდი კავკასიონის მეგატრიკლინორიუმის სამხრეთ-აღმოსავლეთ ნაწილი. აზერბაიჯანის ცენტრალური ნაწილი მიეკუთვნება მტკვრის მთიან ღრმულს, რომელიც ხასიათდება ნეოგენური ანთროპოგენური მოლასის ძლიერი დაგროვებით. აზერბაიჯანის სამხრეთ ნაწილში მდებარეობს მცირე კავკასიონის სისტემა, რომელშიც მთავარ როლს ასრულებენ ვულკანური ქანები. მცირე კავკასიონის ჩრდილოეთით არსებობს დოკემბრიუმის მეტამორფოზული ქანები. ყარაბაღის მაღალმთიანეთი გამოირჩევა სუბაერიული პლიოცენური ანთროპოგენური ვულკანიზმით. ქვეყანაში ასევე 200-ზე მეტი ტალახის ვულკანია. აზერბაიჯანის ბევრი რეგიონი ხასიათდება მაღალი სეისმურობით.
სასარგებლო წიაღისეული
რესპუბლიკის ტერიტორია მდიდარია სამ სახის წიაღისეულით: მადანი, არალითონური და საწვავი.
აზერბაიჯანის რესპუბლიკა ცნობილია თავისი ნავთობის ველებით. რესპუბლიკის ტერიტორიის 60% მდიდარია სწორედ ნავთობითა და გაზით. ნავთობისა და გაზის დეპოზიტები მდებარეობს აფშერონის ნახევარკუნძულზე, კასპიის ზღვის შელფზე, ბაქოსა და აფშერონის არქიპელაგზე.
მცირე კავკასიონი მდიდარია მადნით. რკინის მადნები გვხვდება დაშქესანში.
რელიეფი
მინი|260x260პქ|მთის რელიეფი [[ყუბის რაიონი|ყუბის რაიონში]] აზერბაიჯანის რელიეფი ძალიან მრავალფეროვანია. აქ ძირითადად რელიეფის ორი ფორმაა: დაბლობები და მაღალმთიანები.
აზერბაიჯანის ტერიტორიის ნახევარზე მეტს უკავია მთებს. რესპუბლიკის საშუალო მაღლობი 400 მეტრია.
დიდი კავკასიონის სამხრეთ-აღმოსავლეთ ნაწილში ორი მთიანი ქედია განლაგებული: ბაზარდუზუს ქედი (4466 მ) და შაჰდაღის ქედი (4244 მ).
მცირე კავკასიონი მოიცავს რესპუბლიკის სამხრეთ-დასავლეთ და დასავლურ ნაწილს, მთაგორიანი კომპლექსით. ძირითადი მთებია: მუროვდაღი, შაჰდაღი და ზანგეზურ.
თალიშის მთები მდებარეობს ქვეყნის სამხრეთ-აღმოსავლეთით  და წარმოადგენს მცირე კავკასიონის მთების დამაკავშირებელ რგოლს იალბუზის მთებამდე. ისინი შედგება სამი ძირითადი მთის მწვერვალებისგან, რომელთა სიმაღლე 2477 მ.
მტკვარ-არქსის დაბლობი ვრცელდება დიდი და მცირე კავკასიონსა და თალიშის მთებს შორის. იგი ქვეყნის ცენტრალურ ნაწილს იკავებს.
აფშერონის ნახევარკუნძულის ჩრდილოეთით მდებარეობს სამურ-დავაჩის დაბლობი, რომელიც ეყრდნობა გუსარის ვაკეს, ხოლო სამხრეთით გადის ლენქორანის დაბლობის ვიწრო ზოლი.
კლიმატი
აზერბაიჯანი კლიმატი მრავალფეროვანია. მასზე ძირითადად გავლენას ახდენს გეოგრაფიული მდებარეობა, რელიეფი და კასპიის ზღვა. აქ არის ნახევრად უდაბნო კლიმატი, მშრალი სტეპების კლიმატი, სუბტროპიკული, საშუალო და ცივი კლიმატი. რესპუბლიკაში, მსოფლიოში არსებული 11 კლიმატიდან 9 ვლინდება.
მშრალი სუბტროპიკული კლიმატი დამახასიათებელია აფშერონისა და მტკვარ-არქსის დაბლობზე. თალიშის მთების სამხრეთით ტენიანი სუბტროპიკული კლიმატი აღინიშნება. ზომიერი კლიმატი, რომელიც, ძირითადად, დიდი და მცირე კავკასიონის ტყიან ადგილებშია, დაყოფილია შემდეგნაირად: მშრალი, ზომიერად თბილი მშრალი, ზომიერად თბილი ტენიანი და ცივი. ცივი კლიმატი აღინიშნება მაღალმთიან რეგიონებში, დიდი და მცირე კავკასიონის მწვერვალებზე. დაბლობში საშუალო წლიური ტემპერატურა 15°, მაღალმთიან რაიონებში 0° და ქვემოთ. ივლისში ტემპერატურა ცენტრალურ ვაკის რაიონებში 27°, მთიან რეგიონებში - 5°.
აბსოლუტური მაქსიმალური ტემპერატურა 44°, აბსოლუტური მინიმალური — 25°. ნალექი ასევე არათანაბრად გადანაწილებულია მთელი ქვეყნის მასშტაბით. წლის განმავლობაში აფშერონის ნახევარკუნძულზე და ნახიჩევანის ავტონომიური რესპუბლიკის არაქსის პირა ზოლზე ნალექები 200 მმ-ზე ნაკლებია. მტკვარ-არქსის დაბლობში, ნალექების რაოდენობა აღინიშნება 200-300 მმ-მდე, მცირე და საშუალო კავკასიონის ჩრდილო-აღმოსავლეთ ფერდობებზე კი - 600-800 მმ. დიდი კავკასიონის სამხრეთ ფერდობებზე 2000-2500 მ-მდე ნალექები აღწევს 1200-1500 მმ. ყველაზე დიდი ნალექები ლენქორანის დაბლობის სამხრეთით და თალიშის მთათა ფერდობებზე 1200-1700 მმ-ია.
წყლის რესურსები
მინი|კასპიის ზღვის აუზი
კასპიის ზღვა
კასპიის ზღვა — მსოფლიოს უდიდესი ტბაა. იგი მნიშვნელოვან როლს ასრულებს აზერბაიჯანელი ხალხის ცხოვრებაში და უნიკალურია თავისი ფიზიკური და გეოგრაფიული მაჩვენებლებით. იგი მდებარეობს მერიდიანის გასწვრივ ლათინური ასო S-ის სახით, მდებარეობს 47 ° 17 'აღმოსავლეთის გრძედიდან და 36 ° 33' დასავლეთით. კასპიის სიგრძე მერიდიანის გასწვრივ დაახლოებით 1200 კმ-ია, საშუალო სიგანე კი 310 კმ-ს შეადგენს.
ამჟამად ზღვის დონე ოკეანის დონიდან 26.75 მ-ზეა. წყლის არეალის აზერბაიჯანული ნაწილი მოიცავს ზღვის შუა და სამხრეთ ნაწილებს. მარილიანობიდან გამომდინარე კასპიის ზღვა მნიშვნელოვნად განსხვავდება მსოფლიოს ოკეანეებისგან. ჩრდილოეთ ნაწილში წყლის ზედაპირი 5-6 ‰, შუა და სამხრეთ ნაწილები კი 12.6-13.5 ‰.
მდინარეეები
რესპუბლიკის ტერიტორია დაფარულია მკვრივი მდინარის ქსელით. აზერბაიჯანში 8,400 მსხვილი და პატარა მდინარეა. მათგან 850-ს მეტია 5 კმ-ზე. სულ 24 მდინარეს 100 კმ-ზე მეტი სიგრძე გააჩნია. მარცხნივ|მინი|230x230პქ|მდინარე მტკვარი აზერბაიჯანში მტკვარი და არაქსი კავკასიის ყველაზე დიდი მდანირეებია. ისინი წარმოადგენენ სარწყავი და ჰიდროელექტროენერგიის ძირითად წყაროებს. მტკვარი მიედინება საქართველოს ტერიტორიაზე, შემოდის აზერბაიჯანის ტერიტორიაზე. მიედინება მტკვარ-არაქსის დაბლობზე და ჩაედინება კასპიის ზღვაში.
მდინარე მტკვარზე აშენდა მინგეჩაურის, შამქორისა და იენიქენდის წყალსაცავები, კაშხლები, ჰიდროელექტრო სადგურები.
არაქსის მდინარე იღებს სათავეს თურქეთის ტერიტორიაზე, აზერბაიჯანში ქალაქ საბირაბადის მახლობლად ერთვის მტკვარს. მისი სიგრძე 1072 კმ-ა, აუზის ფართობი 102 000 კმ².
სამური აზერბაიჯანის ჩრდილო-აღმოსავლეთით ყველაზე დიდი მდინარეა. იგი ჩამოყალიბდა დაღესტნის ტერიტორიაზე, 3600 მ სიმაღლეზე და კასპიის ზღვისკენ მიედინება. მისი სიგრძე 216 კმ, აუზის ფართობი 4400 კმ².
აზერბაიჯანში მრავალი მთიანი მდინარეა. ესენია: ბალაქანჩაი, თალაჩაი, კახეთჩაი, ქუმრუქჩაი, ქიშჩაი და სხვა.
ტბები და წყალსაცავები
მინი|გაბალას ტბა აზერბაიჯანის რესპუბლიკის ტერიტორიაზე არსებობს დაახლოებით 250 ტბა. მათგან შეგვიძლია გამოვარჩიოთ გლუვი წარმოშობის ტბა თუფანგოლი. მუროვდაღის ქედის ჩრდილოეთ-აღმოსავლეთ ფერდობზე მდებარეობს მეწყერულ-ლაგუნური წარმოშობის ტბები: გოიგოლი, მარალგოლი, ყარაგოლი, ბათაბათი.
ტექტონიკური ასიგნაციის შედეგად შეიქმნა ტბები აღგოლი, სარისუ, მეჰმანი, აჯიყაბული. ყველა დიდი ტბებია - აჯიყაბული (15.5 კმ²) და ბოიუქშორი (10.3 კმ²).
ნიადაგები
რელიეფის სიმაღლე გავლენას ახდენს კლიმატის ცვლილებაზე, მცენარეულ საფარზე, თავის მხრივ, ნიადაგის ფორმირების პროცესის შეცვლაზეც. ნიადაგის ტიპების ცვლილება ხდება სარტყელებში, ხოლო გარკვეული მრავალფეროვნება შეინიშნება ძირითადი ნიადაგის ზონებში.
მთის მდელოს ნიადაგები ფართო და მცირე კავკასიონის ალპური და სუბალპური სარტყელები გავრცელებულია 1500-3000 მ  სიმაღლეზეა. ზოგიერთ შემთხვევაში, მაგალითად, დიდი კავკასიონის სამხრეთ ფერდობზე და ლენქორანის რეგიონში, იწყება 1800  მ-დან.
მთის ტყის ნიადაგები გავრცელებულია ფართო და მცირე კავკასიონის ფერდობებზე, ლენქორანის ზონის მაღალმთიან მხარეში, თალიშის მთებში და მთის ფერდობების შუა ნაწილში. ნიადაგის ფორმირების პროცესი სხვადასხვა სახის დამუშავების პირობებში ხდება მშრალიდან  ტენიანი-სუბტროპიკულამდე. ისინი 800-2200 მეტრ სიმაღლეს იკავებენ.
მთის სტეპის ნიადაგების ზონა იწყება ტყის ქვედა საზღვრებში, ბუჩქნარ-მშრალი სტეპის ქვეშ, ქსეროფიტული ტყის მცენარეულობამდე.
ყვითელი მიწა გვხვდება ლენკორანის მთების მთისწინეთში და დაბლობში. იგი ფორმირდება  ხმელთაშუა ტიპის ნოტიო სუბტროპიკული კლიმატისგან გამომდინარე, საშუალო წლიური ტემპერატურა დაახლოებით 14.5 °. ყვითელი მიწის ნიადაგი ყალიბდება  წაბლისა და მუხის ტყეებში. მას უკავია ჩაის პლანტაციების ტერიტორიებიც.
ფლორა
მინი|236x236პქ|ელდარის ფიჭვი აზერბაიჯანში მცენარეთა სახეობა შეადგენს კავკასიაში მცენარეთა ზრდის საერთო რაოდენობის 66% -ს. კავკასიასა და სხვა რეგიონებში მცენარეების ფართოდ გავრცელებული ტიპების გარდა აზერბაიჯანულ ფლორაში დაახლოებით 240 ენდემური სახეობაა. რესპუბლიკის დაბლობ ნაწილში გავრცელებულია ნახევრად უდაბნოსა და წყლის ჭაობის მცენარეთა სახეობები. უდაბნოს ტიპის ჯიშების დაჯგუფება ძირითადად კასპიის ზღვის სანაპიროზე, სამხრეთ შირვანში, მილსკა, მუღანსა და შირვანის ვაკეებზე ვლინდება.